Տրանսգենդեր մարդիկ Նացիստական Գերմանիայում

Նացիստական Գերմանիայում տրանսգենդեր մարդիկ տարբեր փորձառություններ ունեին՝ կախված նրանից՝ նրանք համարվում էին «արիացի», թե օգտակար աշխատանքի ընդունակ։ Ըստ հրեական ժառանգության թանգարանի՝ Նացիստական Գերմանիայի կառավարությունը «դաժանորեն հետապնդել է տրանսգենդեր համայնքին` արտաքսելով բազմաթիվ տրանսգենդերների համակենտրոնացման ճամբարներ և ոչնչացնելով կենսունակ հասարակական կառույցները»։

Որոշ տղամարդ և կին տրանսվեստիտներ Նացիստական Գերմանիայում համասեռամոլների հետապնդման շրջանակներում ենթարկվել են հարձակումների 175-րդ պարբերության համաձայն. Գերմանիայում տրանսվեստիտների համայնքն ուներ ճանաչված ենթակատեգորիա (հիշատակվում է Մագնուս Հիրշֆելդի կողմից դեռևս 1920-ականներին որպես «ընդհանուր տրանսվեստիտներ» կամ «ծայրահեղ տրանսվեստիտներ»), որոնք հետագայում բժշկական գրականության մեջ ավելի լայնորեն կճանաչվեն որպես «տրանսսեքսուալներ»։

Պատմաբան Լորի Մարհեֆերը պնդում է, որ տրանսգենդեր մարդիկ եղել են նացիստական հետապնդումների առանձին թիրախ՝ վկայակոչելով 183-րդ պարբերությունը խախտելու մեղադրանքների դեպքերը, որոնք արգելում են խաչաձև զգեստ հագնվելը։ Մարհեֆերը նաև նշում է, որ նացիստները փակել են տրանսգենդերների կողմից հրատարակվող մի քանի ամսագրեր, Բեռլինում փակել են «Էլդորադո» գիշերային ակումբը, որտեղ աշխատել են որոշ տրանսգենդերներ, փակել են «սեռական զարգացման ինստիտուտը» ՝ սեքսոլոգիայի գիտահետազոտական ինստիտուտը, որը պաշտպանում էր տրանսգենդերների իրավունքները։ Մարդկանց մեծամասնության մոտ, ովքեր ունեցել են Վայմարյան Հանրապետությունում տրամադրված «տրանսվեստիտի վկայականներ», դրանք չեղյալ են հայտարարվել կամ գերմանական ոստիկանությունը հրաժարվել է դրանք ճանաչել։ Չնայած տրանսգենդերների դեմ նացիստների ձեռնարկած այս գործողություններին, Գերմանիայում «քչերն են հրապարակավ քննարկել տրանսգենդերներին»։

2022 թվականին Քյոլնի շրջանային դատարանը որոշում կայացրեց, տրանսգենդերների` նացիստների զոհ լինելու ժխտումը, որակվում է որպես «նացիստական հանցագործությունների ժխտում»։

Տես նաև 
Համասեռամոլների առաջին շարժում
Համասեռամոլների հետապնդումը նացիստական Գերմանիայում
Լեզբիները Նացիստական Գերմանիայում

Ծանոթագրություններ

Արտաքին հղումներ 

 

ԼԳԲՏ
Տրանսգենդերների իրավունքներ
ԱԽՎ նախագծի հոդվածներ